Държавен вестник, бр. 19, 2006 г., стр. 57

Б Р О Й  19
Д Ъ Р Ж А В Е Н   В Е С Т Н И К
С Т Р .  57
(2) Експертната група по ал. 1 съдейства на
държавния ветеринарен лекар при:
1. провеждането на епизоотологично про-
учване и определянето на границите на заразе-
ния район;
2. определянето на мерките, които трябва да
се предприемат за ликвидиране на болестта в
заразения район;
3. изготвянето на план за ликвидиране на
КЧС в заразения район;
4. извършването на проверки за потвържда-
ване на ефективността на предприетите мерки
за ликвидиране на КЧС в заразения район.
Чл. 29. (1) До 90 дни от потвърждаването на
първичен случай на КЧС в диви прасета НВМС
представя за одобряване от Европейската ко-
мисия план за мерки за ликвидиране на болеста
в животновъдните обекти от заразената зона.
При преопределяне на заразената зона НВМС
незабавно информира Европейската комисия и
останалите държави членки за това.
(2) При последващи изменения или допъл-
нения на плана по ал. 1 НВМС представя плана
за повторно разглеждане и одобряване от Евро-
пейската комисия. След одобряване на плана
мерките, предвидени в него, влизат в сила от
датата на одобряването му.
(3) Планът по ал. 1 съдържа информация за:
1. резултатите от епизоотологичното про-
учване, което включва и попълването на въп-
росник за:
а) времето и мястото, когато дивата свиня е
била открита мъртва или отстреляна;
б) лицето, което е намерило или отстреляло
животното;
в) възрастта и пола на дивата свиня;
г) състоянието на трупа, ако животното е
намерено мъртво;
д) резултатите от лабораторните изслед-
вания;
е) симптомите, които животното е показало
преди отстрела;
2. географското разпространение на болестта;
3. популацията на диви свине в заразения
район;
4. съществуването на големи естествени или
изкуствени прегради за движение на диви свине;
5. начина на уведомяване на ловците за изиск-
ванията към тях във връзка с избягване на раз-
пространяването на болестта;
6. приблизителния брой на диви свине около
заразения район;
7. степента на разпространение на инфекци-
ята в популацията на диви свине, определена
чрез епизоотологични проучвания и лаборатор-
ни изследвания;
8. мерките, които ще се предприемат за на-
маляване популацията на диви свине;
9. мерките за унищожаване на труповете на
намерените мъртви или отстреляни диви свине;
10. мерките за мониторинг на болестта, ко-
ито продължават за период не по-кратък от
12 месеца след последния потвърден случай на
КЧС при диви свине в заразения район;
11. информационна система, чрез която екс-
пертната група редовно да извършва проверка
на резултатите от плана;
12. служителите на НВМС, които контроли-
рат прилагането на плана.
(4) Епизоотичното проучване по ал. 1, т. 1 се
провежда върху всички диви свине независимо
дали са отстреляни или намерени мъртви.
(5) Планът по ал. 1 се утвърждава от дирек-
тора на съответната РВМС.
(6) На всеки 6 месеца НВМС изпраща на
Европейската комисия и държавите членки
информация за епизоотичната обстановка в
определената зона и резултатите от прилагане-
то на плана по ал. 1.
Чл. 30. (1) Директорът на съответната РВМС
съгласно плана по чл. 29, ал. 1 предприема след-
ните мерки в заразения район:
1. всички отстреляни или открити мъртви
диви свине се аутопсират и се вземат материа-
ли за лабораторно изследване съгласно диаг-
ностичното ръководство за доказване наличие
на КЧС и генно типизиране на вируса;
2. труповете на всички доказано положител-
ни за КЧС свине се загробват под контрола на
официален ветеринарен лекар или се преработ-
ват в екарисаж;
3. забранява лова и храненето на диви свине;
4. прекратява мероприятията по разселване
и транспорт на дивеч;
5. прекратява всякаква стопанска дейност,
вкл. дърводобив;
6. засилва контрола на дезинфекционните
площадки при входа на оградните площи в ба-
зите за интензивно стопанисване на дивеч.
(2) В свиневъдните обекти, намиращи се в
заразения район, освен мерките по чл. 6 и 8 като
допълнителни мерки може да се забранят:
1. влизането в свиневъдния обект на лица, за
които съществува вероятност да са били в кон-
такт с диви свине;
2. внасянето на месо от диви свине независи-
мо дали са отстреляни, или намерени мъртви;
3. внасянето на оборудване и инвентар, за
които съществува вероятност да са контамини-
рани с вируса на КЧС.
(3) През периода на мониторинга по чл. 29,
ал. 1 се провеждат лабораторни изследвания за
наличие на вирус на КЧС и антитела.
(4) Ако случай на КЧС в диви прасета се
появи в район от съседна държава, който е в
близост до територията на Република Бълга-
рия, тя е длъжна да съдейства за установяване-
то и въвеждането в сила на мерките за контрол
на заболяването.